**ОБЩИНА РАДНЕВО – ОБЛАСТ СТАРА ЗАГОРА**

**З А П О В Е Д**

№ 1837/04.08. 2021 г.

На основание чл. 44, ал.2 от ЗМСМА, чл.37и, ал.14 от Закона за собствеността и ползването на земеделските земи /ЗСПЗЗ/, чл.103 от ППЗСПЗЗ, чл. 14, ал.2 от ЗОС и чл.77, т.4, чл.80, чл.107, ал.1 и ал.2 от Наредбата за реда за придобиване, управление и разпореждане с общинско имущество и Решение № 337/25.02.2021г. на Общински съвет – Раднево

**НАРЕЖДАМ:**

**1.**Да се обяви публичен търг с тайно наддаване за отдаване под наем на свободни поземлени имоти, публична общинска собственост от общинския поземлен фонд /ОПФ/, с начин на трайно ползване –пасище, мера и ливада, подробно описани в списък, неразделна част от тази заповед, за срок от 1 (една) стопанска година, считано от 01.10.2021г. до 30.09.2022г.

**2.** Изисквания към кандидатите:

- кандидатите да са собственици на пасищни селскостопански животни или лица, които поемат задължение да поддържат имотите обект на търга в добро земеделско и екологично състояние;

- кандидатите да нямат публични и частни задължения към Община Раднево;

- в случай, че са регистрирани като юридически лица да не са обявени в ликвидация или несъстоятелност.

**3.**Начална годишна търгова цена за отдаване под наем – 3.00 лв./дка.

**4.**Утвърждавам тръжна документация за участие в публичен търг с тайно наддаване.

**5.**Депозит за участие - 10% от началната годишна търгова цена за всеки имот. Същият се внася по банков път - IBAN: BG13 CECB 979033I3 7171 00, BIC код: CECBBGSF при „Централна кооперативна банка“АД – офис Раднево. Краен срок за внасяне – до 10.30 ч. на съответната дата за провеждане на търга.

**6.**Търгът да се проведе на **27.08.2021г**. от 10.30 часа в зала 315 на Общинска администрация - гр.Раднево. Дата за повторен търг -**03.09.2021г**. от 10.30 часа в същата зала.

**7.**Тръжната документация да се получава от Гише № 3 в Информационен център при Общинска администрация, гр. Раднево срещу внесени невъзстановими 25.00 лв., без ДДС на Гише № 5 /Каса/ в Информационен център при Общинска администрация, гр. Раднево. или по банков път –IBAN: BG46 CECB 979084I3 7171 00, BIC код: CECBBGSF при „Централна кооперативна банка“АД – офис Раднево, вид плащане: 447000**.**Краен срок за получаване - до 10.30 ч. на съответната дата за провеждане на търга.

**8.**В деня и часа, определени за провеждане на търга, участниците да представят пред тръжната комисия пликовете с предложенията за участие и документите изброени в тръжната документация.

Настоящата заповед да се връчи на гл експерт дирекция ОССД за сведение и изпълнение.

Контрола по изпълнението на заповедта възлагам на инж. Валентина Вълева - директор на дирекция ОССД.

**Д-Р ТЕНЬО ТЕНЕВ**

*Кмет на Община Раднево*